मुंबई कोर्ट ने पति से कहा- जानवर भावनात्मक कमी पूरी करते हैं, हर महीने 50 हजार दो
Mumbai Court On Maintenance Demand Petition भरण-पोषण मांग याचिका सुनवाई करते हुए कहा कि पालतू जानवर भावनात्मक रूप से खुशहाली लाते हैं। अदालत ने महिला को प्रति माह 50,000 रुपये का अंतरिम गुजारा भत्ता दिया।
मुंबई की एक अदालत ने घरेलू हिंसा से जुड़े एक केस में पत्नी के अलावा उसके 3 कुत्तों के लिए भी पति को गुजारा भत्ता देने का आदेश दिया है।
मामला तलाक ले चुकी 55 साल की महिला का है, जिसकी अपील थी कि उसके अलावा 3 रॉटवीलर्स के लिए भी पति भरण-पोषण दे।
कोर्ट ने और क्या कहा...
मामला क्या था
महिला ने 1986 में शादी की और पति के साथ दक्षिण भारत के एक शहर में रहने लगी। उनकी दो बेटियों की शादी विदेश में हुई है। 2021 में महिला पति से अलग होकर मुंबई आ गई। याचिका में महिला ने कहा कि उसके पास कमाई का कोई जरिया नहीं है और बीमार रहती है।
पहले महिला के पति ने उसे गुजारा भत्ता और बुनियादी जरूरतें मुहैया कराने का आश्वासन दिया था। याचिका में महिला ने कहा- बाकी जरूरतों के अलावा, मेरे तीन रॉटवीलर कुत्ते भी मुझ पर निर्भर हैं। इसलिए मुझे 70 हजार रुपए हर माह गुजारा-भत्ता दिलाया जाए।
पति ने कहा- गलती मेरी नहीं पत्नी की
महिला के पति ने कहा कि उसकी कोई गलती नहीं है, उसकी पत्नी अपनी मर्जी से घर छोड़कर गई है। पति ने कहा कि उसे बिजनेस में घाटा हुआ है, इस कारण वह उसे किसी भी तरह का भरण-पोषण नहीं दे सकता। हालांकि उसने पहले कुछ पैसा महिला को दिया था।
महिला के भरण-पोषण से जुड़ी ये खबर भी पढ़ें...
मुस्लिम महिला तलाक के बाद भी मांग सकती है भरण-पोषण
बॉम्बे हाईकोर्ट ने एक फैसले में कहा कि मुस्लिम महिला तलाक के बाद भी घरेलू हिंसा कानून के तहत गुजारा भत्ता मांग सकती है। मामला बॉम्बे हाईकोर्ट की नागपुर बेंच में था। जस्टिस जीए सनप ने गुजारा भत्ता बढ़ाने के सेशन कोर्ट के आदेश के खिलाफ महिला के पति की रिव्यू पिटीशन को खारिज कर दिया। पढ़ें पूरी खबर...